CELEX: 32017D0621(02)
Language: hr
Date: 2017-06-19 00:00:00
Title: Provedbena odluka Komisije оd 19. lipnja 2017. o objavi u Službenom listu Europske unije zahtjeva za izmjenu specifikacije proizvoda za naziv u sektoru vina iz članka 105. Uredbe (EU) br. 1308/2013 Europskog parlamenta i Vijeća (Dealurile Crişanei (ZOZP))

21.6.2017   
            
            
               HR
            
            
               Službeni list Europske unije
            
            
               C 197/12
            
         PROVEDBENA ODLUKA KOMISIJE
   оd 19. lipnja 2017.
   o objavi u Službenom listu Europske unije zahtjeva za izmjenu specifikacije proizvoda za naziv u sektoru vina iz članka 105. Uredbe (EU) br. 1308/2013 Europskog parlamenta i Vijeća (Dealurile Crişanei (ZOZP))
   (2017/C 197/05)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 97. stavak 3.,
   budući da:
   
               (1)
            
            
               Rumunjska je dostavila zahtjev za izmjenu specifikacije proizvoda za naziv „Dealurile Crişanei” u skladu s člankom 105. Uredbe (EU) br. 1308/2013.
            
         
               (2)
            
            
               Komisija je razmotrila zahtjev i zaključila da su uvjeti utvrđeni u člancima 93. do 96., članku 97. stavku 1. i člancima 100., 101. i 102. Uredbe (EU) br. 1308/2013 ispunjeni.
            
         
               (3)
            
            
               Kako bi se omogućilo podnošenje prigovora u skladu s člankom 98. Uredbe (EU) br. 1308/2013, zahtjev za izmjenu specifikacije proizvoda za naziv „Dealurile Crişanei” trebalo bi objaviti u Službenom listu Europske unije,
            
         ODLUČILA JE:
   Jedini članak
   Zahtjev za izmjenu specifikacije proizvoda za naziv „Dealurile Crişanei” (ZOZP) u skladu s člankom 105. Uredbe (EU) br. 1308/2013 naveden je u Prilogu ovoj Odluci.
   U skladu s člankom 98. Uredbe (EU) br. 1308/2013 objava ove odluke temelj je za podnošenje prigovora protiv izmjene specifikacije proizvoda iz prvog stavka ovog članka u roku od dva mjeseca od dana objave u Službenom listu Europske unije.
   
      Sastavljeno u Bruxellesu 19. lipnja 2017.
      
         
            Za Komisiju
         
         Phil HOGAN
         
            Član Komisije
         
      
   
   
      (1)  SL L 347, 20.12.2013., str. 671.
   
   
      PRILOG
      ZAHTJEV ZA NOVU IZMJENU SPECIFIKACIJE PROIZVODA
      
         „DEALURILE CRIŞANEI”
      
      
         PGI-RO-A0106-AM01
      
      
         Datum podnošenja: 3.6.2015.
      
      1.   Pravila koja se primjenjuju na izmjenu
      
      Članak 105. Uredbe (EU) br. 1308/2013 – izmjena koja nije manja
      2.   Opis i razlozi za izmjenu
      
      2.1.   Izmjena ograničenog područja
      
      Udruženje proizvođača vina iz tradicionalnih vinograda na području Satu Mare podnijelo je zahtjev za izmjenu specifikacija za oznaku zemljopisnog podrijetla (OZP) Dealurile Sătmarului kako bi se ograničeno područje proizvodnje proširilo tako da uključuje lokalitete koji imaju specifične karakteristike područja Satu Mare. Ti su lokaliteti bili pogrešno uključeni u ograničeno područje u specifikaciji za OZP Dealurile Crișanei, s obzirom na to da postoji niz argumenata u pogledu lokacije i eko-pedoklimatskih čimbenika na tim lokalitetima koji su specifični za područje s pravom na OZP Dealurile Sătmarului, a ne Dealurile Crișanei. Prethodno navedene tvrdnje potkrijepljene su informacijama o vinima iz vinorodnog područja Dealurile Sătmarului, tj. iz lokaliteta Rătești, koje se već dugo proizvodi i poznato je pod nazivom „Dealurile Răteștilor” ili „Vinul de Halmeu”.
      Uključivanje predmetnih lokaliteta u područje Satu Maru i stoga u oznaku Dealurile Sătmarului, a ne Dealurile Crișanei, potkrijepljeno je podacima o reljefu i klimi brdā kao što su Ardud-Beltiug-Hurez, Hododului, Tășnad-Săuca-Pir, Săcășeni-Supur, Tășnad-Cehal, koja imaju strmije terasaste padine koje ublažavaju njihove nagibe, pleistocenska crvena ilovasta tla i padine okrenute prema sjeveru blažega nagiba prekrivene više podzolastim tlima. Mediteranski utjecaji dopuštaju razvoj i proizvodnju vinā s cvjetnim ili voćnim aromama (šumskih bobica kod sorti crni pinot, merlot, burgund mare), kao i vinā s aromama papra ili trave s ugodnim primarnim notama (fetească albă, furmint). Sljedeći okusi tipični su za sortu: zaokružen, taninski, baršunast i umjereno trpak, pun, svjež (bijela vina).
      Lokaliteti koji se uklanjaju iz područja obuhvaćenog oznakom zemljopisnog podrijetla Dealurile Crişanei nalaze se u okrugu Satu Mare. To su:
      
                  —
               
               
                  Valea lui Mihai
               
            
                  —
               
               
                  Općina Carei, lokalitet Carei
               
            
                  —
               
               
                  Pir (selo Pir)
               
            
                  —
               
               
                  Săuca (selo Săuca)
               
            
                  —
               
               
                  Cehal (sela Cehal, Cehăluț i Orbău)
               
            
                  —
               
               
                  Grad Tășnad, s lokalitetom Tășnad
               
            
                  —
               
               
                  Sanislău, u okrugu Satu Mare, s lokalitetom Sanislău (selo Sanislău)
               
            
                  —
               
               
                  Rătești, s lokalitetima:
                  
                              —
                           
                           
                              Beltiug (sela Beltiug, Rătești i Șandra)
                           
                        
                              —
                           
                           
                              Ardud (sela Ardud, Ardud Vii i Gerăușa)
                           
                        
                              —
                           
                           
                              Viile Satu Mare (sela Viile Satu Mare i Tătărăști)
                           
                        
                              —
                           
                           
                              Socond (sela Socond i Hodişa)
                           
                        
                              —
                           
                           
                              Supur (sela Dobra, Hurezu Mare i Racova)
                           
                        
                              —
                           
                           
                              Acâș (selo Unimăt)
                           
                        
                              —
                           
                           
                              Bogdand (sela Bogdand, Babța, Ser i Corund)
                           
                        
                              —
                           
                           
                              Hodod (sela Hodod, Nadișu Hododului, Lelei, Giurtelecu Hododului)
                           
                        
            Prethodno navedeni lokaliteti više nisu u ograničenom području obuhvaćenom oznakom zemljopisnog podrijetla Dealurile Crişanei.
      Ponovnim razgraničenjem zemljopisnog područja obuhvaćenog oznakom zemljopisnog podrijetla Dealurile Crişanei uklanjanjem iz njega prethodno navedenih lokaliteta koji se nalaze na području okruga Satu Mare, ograničeno područje uzgoja i proizvodnje na kojem će se proizvoditi vina s oznakom zemljopisnog podrijetla obuhvaćat će:
      Okrug Bihor, lokalitete:
      
                  —
               
               
                  Diosig (sela Diosig i Vaida)
               
            
                  —
               
               
                  Săcueni (sela Săcueni i Cadea)
               
            
                  —
               
               
                  Ciuhoi (sela Sâniob i Ciuhoi)
               
            
                  —
               
               
                  Biharia (selo Biharia)
               
            
                  —
               
               
                  Cetariu (sela Şişterea i Paleu)
               
            
                  —
               
               
                  Tileagd (selo Tileagd)
               
            
                  —
               
               
                  Valea lui Mihai
               
            Okrug Sălaj, lokalitete:
      
                  —
               
               
                  grad Șimleu Silvaniei, lokalitete Șimleu Silvaniei i Cehei
               
            
                  —
               
               
                  Nuşfalău (sela Nuşfalău, Boghiş, Bozieş and Bilghez)
               
            
                  —
               
               
                  Vârşolţ (selo Vârşolţ)
               
            
                  —
               
               
                  Ip (sela Ip, Zăuan, Zăuan Băi)
               
            
                  —
               
               
                  Camăr (selo Camăr)
               
            
                  —
               
               
                  Pericei (sela Pericei, Sici i Bădăcin)
               
            
                  —
               
               
                  Carastelec (sela Carastelec i Dumuslău)
               
            
                  —
               
               
                  Crasna (selo Crasna)
               
            
                  —
               
               
                  Măerişte (sela Măerişte, Doh i Uileacu Şimleului)
               
            
                  —
               
               
                  općinu Zalău, lokalitet Zalău
               
            
                  —
               
               
                  Meseşenii de Jos (sela Meseşenii de Jos i Aghireş)
               
            
                  —
               
               
                  Crişeni (Crişeni i Gârceiu)
               
            
                  —
               
               
                  Hereclean (sela Hereclean, Guruslău, Dioşod i Badon)
               
            
                  —
               
               
                  Dobrin (sela Dobrin i Doba)
               
            
                  —
               
               
                  Horoatu Crasnei (selo Horoatu Crasnei)
               
            
                  —
               
               
                  Coşeiu (Coşeiu i Archid)
               
            
                  —
               
               
                  Şamşud (sela Şamşud i Valea Pomilor)
               
            
                  —
               
               
                  Bocşa (sela Bocşa i Borla)
               
            
                  —
               
               
                  Sărmăşag (sela Sărmăşag, Lompirt, Ilisua i Moiad)
               
            
                  —
               
               
                  Bobota (sela Bobota, Dersida i Zalnoc).
               
            Lokalitet Valea lui Mihai u okrugu Satu Mare bio je pogrešno uključen u oznaku zemljopisnog podrijetla Dealurile Crişanei u tehničkom dosjeu upućenom Komisiji u skladu s člankom 118.s Uredbe (EZ) br. 1234/2007.
      Lokaliteti Valea lui Mihai u okrugu Satu Mare pogrešno su uključeni u područje s pravom na oznaku zemljopisnog podrijetla zbog toga što je u prošlosti, prema podjeli/razgraničenju vinorodnih područja tijekom razdoblja komunističkog režima u Rumunjskoj, kad su lokaliteti bili organizirani prema vinogradima i centrima za uzgoj vinove loze, postojao vrlo poznat vinograd pod nazivom Valea lui Mihai koji se protezao na dva okruga, Satu Mare i Bihor.
      U skladu s Nalogom ministra za poljoprivredu, hranu i šumarstvo br. 397/2003 o odobrenju određivanja vinorodnih područja i grupiranju lokaliteta u vinorodne regije, vinograde i vonogradarske centre (objavljenim u rumunjskom Službenom listu br. 513. od 16. srpnja 2003.), u odjeljku V. (vinorodna područja Crişanei i Maramureşului), u točki 28. lokalitet Valea lui Mihai u okrugu Satu Mare naveden je izvan Bihora, na temelju prethodno navedenih starih sektora.
      JEDINSTVENI DOKUMENT
      1.   Naziv (nazivi) koje je potrebno upisati u registar
      
      Dealurile Crişanei
      2.   Vrsta oznake zemljopisnog podrijetla
      
      ZOZP – zaštićena oznaka zemljopisnog podrijetla
      3.   Kategorije proizvoda od vinove loze
      
      
               
                  1.
               
               
                  Vino
               
            4.   Opis vina (vinā)
      
      
         Analitičke i organoleptičke karakteristike
      
      
                  —
               
               
                  stvarna alkoholna jakost: ne manje od 10 % vol.,
               
            
                  —
               
               
                  ukupna kiselost (vinska kiselina): ne manje od 4,5 g/l,
               
            
                  —
               
               
                  sadržaj hlapljivih kiselina (octena kiselina): ne više od 1,2 g/l,
               
            
                  —
               
               
                  nereducirajući suhi ekstrakt: ne manje od 17 g/l
               
            
                  —
               
               
                  ukupni sadržaj sumporova dioksida: ne više od 300 mg/l;
               
            
                  —
               
               
                  sadržaj slobodnog sumporova dioksida: ne više od 60 mg/l.
               
            1.   Sauvignon:
      
                  —
               
               
                  Izgled: bistar, ugodan
               
            
                  —
               
               
                  Boja: zeleno-žuta, svijetla, bez tragova oksidacije
               
            
                  —
               
               
                  Miris: fina aroma cvijeta bazge
               
            
                  —
               
               
                  Okus: voćni, ugodan.
               
            2.   Traminer roz:
      
                  —
               
               
                  Izgled: bistar, ugodan
               
            
                  —
               
               
                  Boja: zelenkasto-žuta, svijetla
               
            
                  —
               
               
                  Miris: svježa, ugodna aroma ružinih latica
               
            
                  —
               
               
                  Okus: nježan, harmoničan, dozrijevanje u bocama rezultira prepoznatljivim odlikama.
               
            3.   Sivi pinot:
      
                  —
               
               
                  Izgled: bistar, ugodan
               
            
                  —
               
               
                  Boja: zelenkasto-bijela, s blago žućkastim nijansama
               
            
                  —
               
               
                  Miris: ugodna primarna aroma tek razrezanih jabuka
               
            
                  —
               
               
                  Okus: mek, ugodan, s naznakom korice raženog kruha i bagremova cvijeta.
               
            4.   Fetească regală:
      
                  —
               
               
                  Izgled: bistar
               
            
                  —
               
               
                  Boja: zelenkasto-žuta, kod vina dozrelog za konzumaciju može biti zlatno-žuta
               
            
                  —
               
               
                  Miris: kiselkasta aroma ljetnih jabuka, kad je malo starije ima naznake svježe pokošenog sijena i meda
               
            
                  —
               
               
                  Okus: prepoznatljiv, naglašene punoće, starenjem postaje blago eteričan, uravnotežen.
               
            5.   Fetească albă:
      
                  —
               
               
                  Izgled: bistar, ugodan
               
            
                  —
               
               
                  Boja: zelenkasto-bijela
               
            
                  —
               
               
                  Miris: ugodna primarna aroma
               
            
                  —
               
               
                  Okus: ugodan, naglašen, poput ljetnih jabuka.
               
            6.   Sorte iz skupine rizling (rajnski rizling, laški rizling)
      
                  —
               
               
                  Izgled: bistar
               
            
                  —
               
               
                  Boja: zelenkasto-bijela, svijetla
               
            
                  —
               
               
                  Miris: nema posebnu primarnu aromu, kad dozrije ima kamene, mineralne naznake
               
            
                  —
               
               
                  Okus: ugodan, voćni, izrazito svjež, ugodno kiselkast, čist i miran.
               
            7.   Chardonnay
      
      
                  —
               
               
                  Izgled: bistar, ugodan
               
            
                  —
               
               
                  Boja: zlatno-žuta
               
            
                  —
               
               
                  Miris: karakteristična aroma bagrema
               
            
                  —
               
               
                  Okus: mek, mastan, zaokružen, baršunast, uravnotežen.
               
            8.   Iordană
      
      
                  —
               
               
                  Izgled: bistar, ugodan
               
            
                  —
               
               
                  Boja: zelenkasto-žuta
               
            
                  —
               
               
                  Miris: sirova zelena jabuka
               
            
                  —
               
               
                  Okus: svjež i živahan zahvaljujući visokoj kiselosti, konzumira se kao „mlado vino”
               
            9.   Mustoasă de Măderat:
      
                  —
               
               
                  Izgled: bistar, ugodan
               
            
                  —
               
               
                  Boja: zelenkasto-žuta, poput nedozrelog limuna, ako dozrije u bocama postane blijedo-žuta
               
            
                  —
               
               
                  Miris: sirova zelena jabuka, svjež, s naznakama cvijeta vinove loze
               
            
                  —
               
               
                  Okus: svjež, hladi, živahan zahvaljujući visokoj kiselosti, ali mu je istodobno trajanje u ustima dugo; treba ga konzumirati mlado, nema potrebe za odležavanjem
               
            10.   Furmint:
      
                  —
               
               
                  Izgled: bistar, ugodan
               
            
                  —
               
               
                  Boja: zelenkasto-bijela s blijedo-žutim nijansama, bez tragova oksidacije
               
            
                  —
               
               
                  Miris: ugodna primarna aroma egzotičnog voća
               
            
                  —
               
               
                  Okus: ugodan, sličan okusu egzotičnog voća.
               
            11.   Furmint de Miniş:
      
                  —
               
               
                  Izgled: bistar, ugodan
               
            
                  —
               
               
                  Boja: zelenkasto-bijela s blijedo-žutim nijansama, bez tragova oksidacije
               
            
                  —
               
               
                  Miris: ugodna primarna aroma egzotičnog voća
               
            
                  —
               
               
                  Okus: ugodan, markantan, s jasnim i dopadljivim završetkom, jedinstven.
               
            12.   Muscat ottonel:
      
                  —
               
               
                  Izgled: bistar i svijetao
               
            
                  —
               
               
                  Boja: slamnato-žuta ili intenzivno žuta, ovisno o kvaliteti grožđa u trenutku berbe
               
            
                  —
               
               
                  Miris: blage cvjetne naznake, tipična muškatna aroma, vrlo kompleksan, suptilan i blag.
               
            
                  —
               
               
                  Okus: tipičan muškatni okus, suptilan, blag, pun, uravnotežen, ugodno zaokružen i lagano baršunast.
               
            13.   Tămâioasă românească:
      
      
                  —
               
               
                  Izgled: bistar i svijetao
               
            
                  —
               
               
                  Boja: žuta ili intenzivno žuta, ovisno o kvaliteti grožđa u trenutku berbe
               
            
                  —
               
               
                  Miris: blage cvjetne naznake, tipična aroma, suptilan i blag;
               
            
                  —
               
               
                  Okus: tipična aroma tamjana, naglašene punoće, uravnotežen, s ugodnom baršunastom nijansom.
               
            14.   Cabernet Sauvignon:
      
                  —
               
               
                  Izgled: bistar, proziran
               
            
                  —
               
               
                  Boja: rubin-crvena
               
            
                  —
               
               
                  Miris: izrazita aroma bilja i trave
               
            
                  —
               
               
                  Okus: hrapav, taninski, tvrd, dozrijevanjem postaje ugodno baršunast, zaokružen i mekši.
               
            15.   Crni pinot:
      
                  —
               
               
                  Izgled: bistar, transparentan
               
            
                  —
               
               
                  Boja: tamnocrvena poput trešnje
               
            
                  —
               
               
                  Miris: s odležavanjem se mijenja, u početku aroma trešanja, kasnije zrelih višanja
               
            
                  —
               
               
                  Okus: fin, baršunast, nježan, kompleksan i profinjen.
               
            16.   Merlot:
      
                  —
               
               
                  Izgled: bistar, transparentan
               
            
                  —
               
               
                  Boja: rubin-crvena, svijetla
               
            
                  —
               
               
                  Miris: ugodna aroma šumskog voća, svježih malina
               
            
                  —
               
               
                  Okus: trpkost je umjerenija nego kod cabernet sauvignona i ima baršunastu teksturu karakterističnu za tu sortu.
               
            17.   Fetească neagră:
      
                  —
               
               
                  Izgled: bistar, proziran
               
            
                  —
               
               
                  Boja: intenzivna granat-crvena
               
            
                  —
               
               
                  Miris: kompleksna i jedinstvena aroma
               
            
                  —
               
               
                  Okus: zaokružen, ugodan i dovoljno pun, ugodan za nepce i atraktivan.
               
            18.   Burgund mare:
      
                  —
               
               
                  Izgled: bistar, ugodan
               
            
                  —
               
               
                  Boja: granat-crvena s ljubičastim nijansama, intenzivna
               
            
                  —
               
               
                  Miris: aroma zrelog šumskog voća: crvenog ribiza, brusnice, kupine i borovnice
               
            
                  —
               
               
                  Okus: uravnotežen, postojan, dugotrajan, nije agresivan.
               
            19.   Syrah:
      
                  —
               
               
                  Izgled: bistar, transparentan
               
            
                  —
               
               
                  Boja: svijetlocrvena
               
            
                  —
               
               
                  Miris: cvjetni bouquet s vrlo intenzivnim aromama koje podsjećaju na papar
               
            
                  —
               
               
                  Okus: taninski, postojan, naglašene punoće.
               
            5.   Postupci proizvodnje vina
      
      (a)   Osnovni enološki postupci
      
      
         Enološki postupci
      
      Relevantna ograničenja u pogledu proizvodnje vina:
      U proizvodnji vina s oznakom zemljopisnog podrijetla „Dealurile Crișanei” dodavanje saharoze nije dopušteno.
      (b)   Najveći urodi
      
      Proizvodnja grožđa – za sorte fetească regală, iordană, mustoasă de măderat:
      15 000 kg grožđa po hektaru
      Proizvodnja grožđa – za sorte fetească albă, furmint, furmint de Miniş, rajnski rizling i laški rizling:
      12 500 kg grožđa po hektaru
      Proizvodnja grožđa – za sorte merlot, fetească neagră i burgund mare:
      12 500 kg grožđa po hektaru
      Proizvodnja grožđa – za sorte muscat ottonel, tămâioasă românească, sivi pinot, chardonnay, sauvignon, traminer roz:
      10 000 kg grožđa po hektaru
      Proizvodnja grožđa – za sorte cabernet sauvignon, crni pinot i syrah:
      10 000 kg grožđa po hektaru
      Proizvodnja vina – za bijela vina:
      95 hl po hektaru
      Proizvodnja vina – za crno vino, rosé i aromatična vina:
      85 hl po hektaru
      6.   Razgraničeno područje
      
      Okrug Bihor
      
                  —
               
               
                  sela Diosig i Vaida
               
            
                  —
               
               
                  sela Săcueni i Cadea
               
            
                  —
               
               
                  sela Sâniob, Ciuhoi i Biharia
               
            
                  —
               
               
                  sela Şişterea i Paleu
               
            
                  —
               
               
                  selo Tileagd
               
            
                  —
               
               
                  selo Valea lui Mihai
               
            Okrug Sălaj
      grad Șimleu Silvaniei, s lokalitetima Șimleu Silvaniei i Cehei
      
                  —
               
               
                  sela Nuşfalău, Boghiş, Bozieş i Bilghez
               
            
                  —
               
               
                  selo Vârșolț
               
            
                  —
               
               
                  sela Ip, Zăuan i Zăuan Băi
               
            
                  —
               
               
                  selo Camăr
               
            
                  —
               
               
                  sela Pericei, Sici i Bădăcin
               
            
                  —
               
               
                  sela Carastelec, Dumuslău i Crasna
               
            
                  —
               
               
                  sela Măerişte, Doh i Uileacu Şimleului
               
            Općina Zalău
      
                  —
               
               
                  sela Meseșenii de Jos i Aghireș
               
            
                  —
               
               
                  sela Crișeni i Gârceiu
               
            
                  —
               
               
                  sela Hereclean, Guruslău, Dioşod i Badon
               
            
                  —
               
               
                  sela Dobrin i Doba
               
            
                  —
               
               
                  sela Horoatu Crasnei, Coșeiu i Archid
               
            
                  —
               
               
                  sela Şamşud, Valea Pomilor, Bocşa i Borla
               
            
                  —
               
               
                  sela Sărmăşag, Lompirt, Ilisua i Moiad
               
            
                  —
               
               
                  sela Bobota, Dersida i Zalnoc
               
            7.   Glavne sorte vinove loze
      
      
                   
               
               
                  
                     Burgund Mare N
               
            
                   
               
               
                  
                     Tămâioasă românească B
               
            
                   
               
               
                  Sivi pinot G
               
            
                   
               
               
                  
                     Fetească neagră N
               
            
                   
               
               
                  
                     Muscat ottonel B
               
            
                   
               
               
                  
                     Cabernet sauvignon N
               
            
                   
               
               
                  
                     Sauvignon B
               
            
                   
               
               
                  
                     Merlot N
               
            
                   
               
               
                  
                     Fetească regală B
               
            
                   
               
               
                  
                     Fetească albă B
               
            
                   
               
               
                  
                     Furmint de Miniş B
               
            
                   
               
               
                  
                     Furmint B
               
            
                   
               
               
                  
                     Iordană B
               
            
                   
               
               
                  
                     Chardonnay B
               
            
                   
               
               
                  
                     Mustoasă de Măderat B
               
            
                   
               
               
                  
                     Syrah N
               
            
                   
               
               
                  
                     Traminer roz Rs
               
            
                   
               
               
                  Laški rizling B
               
            
                   
               
               
                  Rajnski rizling B
               
            
                   
               
               
                  Crni pinot N
               
            8.   Opis povezanosti
      
      
         Povezanost s ograničenim područjem
      
      Specifični prirodni čimbenik okoliša jest područje rijeke Crișul Repede, na sjeveru omeđeno planinom Șes, blagi brežuljci u blizini ravnice i utjecaj srednjoeuropske klime koji rezultira nešto nižim temperaturama i većom varijabilnošću oborina. Zime su u ovom kraju blaže i vinorodna su područja izložena suncu, a istodobno su zaštićena od vjetrova i strujanja hladnog zraka.
      U vinorodnim područjima Diosig i Valea lui Mihai, području Silvania i vinorodnim centrima Biharia i Tileagd vinogradi se prostiru na velikim površinama, sjeverno i sjeveroistočno od lokaliteta Oradea. Tradicija vinogradarskih centara u tim vinorodnim područjima (Diosig, Săcuieni i Sâniob) potječe još iz razdoblja 1569. – 1578. Bijela vina koja se tu proizvode bogata su, ekspresivnog okusa i izrazitog kiselkastog i voćnog karaktera. U sorte s osobitim potencijalom na tom vinorodnom području ubrajaju se fetească albă, fetească regală, talijanski rizling i aromatični muscat ottonel. Vina iz tog područja uravnotežene su strukture. Eno-klimatski potencijal tog vinorodnog područja mjeren hidro-helio-termalnim indeksom iznosi 4 287. To znači da je ta regija osobito pogodna za bijela vina, koja imaju izrazite arome bagremova cvijeta, zelenih jabuka i pokošene trave (fetească regală), s dugim završetkom (tămâioasă românească), zrelih krušaka, s naznakama vanilije ako dozrijevaju u hrastovim bačvama, s izrazitim egzotičnim naznakama ananasa (chardonnay), uravnotežena su i dobre kiselosti. Crna vina punog su okusa, baršunasta, zaokružena, s aromama trešanja koje se kod crnog pinota dozrijevanjem pretvaraju u arome zrelih višanja, s aromom papra kod sorte syrah i tipičnim aromama šumskog voća i svježih malina kod merlota.
      9.   Osnovni dodatni uvjeti
      
      
         Pravni okvir:
      
      U nacionalnom zakonodavstvu
      
         Vrsta dodatnog uvjeta:
      
      Dodatne odredbe u pogledu označivanja
      
         Opis uvjeta:
      
      Kada su označena, vina s oznakom zemljopisnog podrijetla „Dealurile Crișanei” moraju imati glavnu etiketu. Stražnja etiketa nije obavezna.
      10.   Poveznica na specifikaciju proizvoda
      
      http://www.onvpv.ro/sites/default/files/caiet_sarcini_ig_dealurile_crisanei_cf_cererii_de_modif_395_din_20.02.2015_accept_changes.pdf